open-index/open-wikipedia-markdown huggingface dataset:
Stephanorrhina

***Stephanorrhina*** on lehtisarvisiin kuuluva kovakuoriaissuku.

## Aiheesta muualla

* ''Stephanorrhina'', Encyclopedia of Life (englanniksi)
Borut Pahor

**Borut Pahor** (s. 2. marraskuuta 1963 Postojna, Jugoslavia) on slovenialainen poliitikko, maan presidentti joulukuusta 2012. Hän johtaa Slovenian sosiaalidemokraattista puoluetta.

## Elämäkerta
Pahor syntyi Postojnassa, mutta vietti lapsuutensa Šempeterin kaupungissa lähellä Italian rajaa. Hän meni 1983 Ljubljanan yliopistoon opiskelemaan sosiaalitieteitä.
Opiskeluaikanaan Pahor liittyi kommunistiseen puolueeseen ja hänestä tuli 1980-luvun lopulla Milan Kučanin johtaman reformistisen siiven vahva tukija. Huhtikuun 1990 vapaissa vaaleissa Pahor valittiin Slovenian parlamenttiin Kommunistien liiton Demokraattisen uudistuksen listalta. Hänet valittiin 1997 tuolloin Sosiaalidemokraateiksi nimensä muuttaneen puolueen johtoon.

Pahor toimi 2000–2004 Slovenian parlamentin alahuoneen puhemiehenä. Hän oli Euroopan parlamentin jäsen sosialidemokraattinen ryhmässä vuosina 2004–2008.

Vuonna 2007 sosiaalidemokraatteihin liittyi joukko entisiä liberaalidemokraattien jäseniä, ml. entinen pääministeri Anton Rop. Vuoden 2008 vaaleissa puolue sai suurimman äänisaaliin, jolloin Pahor nousi pääministeriksi. Hallitukseen nousivat sosiaalidemokraattien lisäksi Liberaalidemokraattinen puolue, Zares ja Demokraattinen eläkeläisten puolue (DeSUS).

Pahor allekirjoitti 14. marraskuuta 2009 Novo-Ogarevossa Venäjän pääministeri Vladimir Putinin kanssa sopimuksen South Stream -kaasuputkesta Slovenian läpi.

Pahorin hallitus sopi Kroatian kanssa maiden Istrian niemimaalla kulkevan rajalinjan alistamisesta kansainvälinen välittäjäryhmän ratkaistavaksi. Sopimuksen hyväksyminen oli myös edellytyksenä Kroatian EU-jäsenyydelle. Oikeisto-opposition vaatimuksesta asiasta järjestettiin 6. kesäkuuta 2010 kansanäänestys.

5. kesäkuuta 2011 hallitus järjesti kansanäänestyksen eläkeiän nostamisesta 62 vuodesta 65 vuoteen. Uudistus oli Euroopan unionin ja Kansainvälisen valuuttarahaston vaatima ja Pahorin ja taloustieteilijöiden tukema. Ammattiliitot ja oikeisto-oppositio kuitenkin pakottivat parlamentin joulukuussa 2010 hyväksymän asian kansanäänestyksen. Samalla hallitus menetti tukensa parlamentissa Eläkeläisten puolueen (DeSUS) hylättyä sen. Toinen hallituspuolueista vaati ennenaikaisia vaaleja jos esitystä ei hyväksytä.

Pahorin hallitus kaatui luottamuslauseäänestyksessä 20. syyskuuta 2011.
Perustuslain mukaan parlamentin on 30 päivässä valittava uusi pääministeri tai ajaudutaan ennenaikaisiin vaaleihin.

Pahor valittiin joulukuun 2012 presidentinvaalissa presidentiksi. Hän sai toisella kierroksella äänistä noin 67 prosenttia, istuva presidentti Danilo Türk joutui tyytymään reiluun 32 prosenttiin äänistä. Pahor lupasi tukea maan hallitusta sen säästötoimissa, joilla maa pyrkii selviytymään eurokriisin aiheuttamissa vaikeuksissa.

## Lähteet

## Aiheesta muualla

*
Ruostesirppimatkija

**Ruostesirppimatkija** (*Toxostoma rufum*) on pitkäpyrstöinen matkijoiden heimoon kuuluva varpuslintu.

## Koko ja ulkonäkö
Linnun pituus on noin 23–30&nbsp;cm, siipien kärkiväli 29–31&nbsp;cm ja paino noin 60–90&nbsp;g. Ruostesirppimatkija on helppo tuntea: sen höyhenpuku on päältä ruosteenruskea ja alta vaalea tummin nuolenkärkitäplin. Sen pyrstö on hyvin pitkä, lähes puolet linnun pituudesta. Sukupuolet ovat samanvärisiä. Laji on tiheiköissä piileskelevä.

## Esiintyminen
Ruostesirppimatkija elää Pohjois-Amerikan itäosassa, Itä-Teksasista ja Floridasta Kanadan eteläosiin. Pohjoiset kannat ovat muuttolintuja, jotka talvehtivat Yhdysvaltain kaakkoisosissa. Laji on tavattu Englannissa ainakin vuonna 1967 ja myöhemmin Saksassa. Lajin esiintymisalueen laajuus on noin 5,7 miljoonaa neliökilometriä ja populaation koko noin 7,3 miljoonaa yksilöä.

## Elinympäristö
Ruostesirppimatkijat asuvat harvoissa metsissä, joissa on runsas pensaskerros. Ne viihtyvät myös pusikkoisilla viljelmillä ja muun kaltaisissa tiheiköissä. Lajin kanta on pienentynyt, johtuen pesimäalueiden eli tiheikköjen ja pensaikkojen vähenemisestä.

## Lisääntyminen
Pesä on matalalla puussa tai pensaassa, ja se on rakennettu ohuista oksista ja ruohoista. Naaras munii 3–5 munaa. Sekä naaras että koiras hautovat. Poikaset jättävät pesän 9–13 päivän ikäisinä. Pesyeitä on kaksi tai kolme. Emot puolustavat pesäänsä raivokkaasti ja saattavat hyökätä ihmisenkin kimppuun.

## Ravinto
Ruostesirppimatkija on kaikkiruokainen, syöden marjoja, hedelmiä, pähkinöitä ja pieniä selkärangattomia.

## Lähteet
*Cornell Lab of Ornithology

### Viitteet
Haukiputaan Heitto

**Haukiputaan Heitto ry** on suomalainen työväen urheiluseura. Se perustettiin vuonna 1933. Seuraa ovat edustaneet muun muassa painin maailman- ja Euroopan-mestari Eero Tapio sekä monet muut arvokisapainijat, kuten Jouko Arffman, Hannu Erkkilä, Risto Hannus, Osmo Hekkala, Veikko Järvelä ja Mauno Ukkola.

Haukiputaan Heitto oli 1950- ja varsinkin 1960-luvulla Pohjois-Suomen menestyneimpiä ja näkyvimpiä TUL:n seuroja.

Lentopallossa Haukiputaan Heiton naisjoukkue on saavuttanut SM-mitaleja: hopeaa vuonna 1987 sekä pronssia vuosina 1988 ja 1989. Seuralla on edelleen toimintaa, vaikka poliittinen toiminta on hiipunut vuosien saatossa.

## Lähteet
* Haukiputaan Heiton sivusto

### Viitteet
Remigius Machura

**Remigius Machura** (s. 3. heinäkuuta 1960 Rychnov nad Kněžnou, Tšekkoslovakia) on entinen tšekkoslovakialainen kuulantyöntäjä.

Machura saavutti kuulantyönnössä pronssia Ateenan EM-kilpailuissa 1982 tuloksella 20,59&nbsp;m ja Helsingin MM-kilpailuissa 1983 tuloksella 20,98&nbsp;m. Los Angelesin 1984 olympialaisiin hän ei päässyt hänen kotimaansa liityttyä olympiaboikottiin. Rooman MM-kilpailuissa 1987 hän sijoittui neljänneksi tuloksella 21,39&nbsp;m ja Soulin 1988 olympialaisissa viidenneksi tuloksella 20,57&nbsp;m. Ennätyksensä 21,93&nbsp;m hän teki vuonna 1987.

Sisäratojen maailmanmestaruuden Machura voitti Pariisissa 1985. Sisäratojen Euroopan mestaruuden hän voitti Pireuksessa 1985 ja Budapestissa 1988.

Vuonna 1985 Machura jäi kiinni dopingin käytöstä. Machuran poika Remigius Machura Jr. on myös kuulantyöntäjä ja myös hän on jäänyt kiinni dopingin käytöstä.

## Lähteet

* 
* 
* 
* 

### Viitteet
Ginka Zagortševa

**Ginka Zagortševa** (s. 12. huhtikuuta 1958 Plovdiv) on bulgarialainen pika-aitajuoksija.

Zagortševa juoksi ensimmäisen kerran 100 metrin aitajuoksun arvokisafinaalissa Ateenan EM-kilpailuissa 1982 sijoittuen kahdeksanneksi. Helsingin MM-kilpailuissa 1983 hän saavutti aitajuoksussa pronssia ja juoksi myös neljänneksi sijoittuneessa Bulgarian pikaviestijoukkueessa. Los Angelesin 1984 olympialaisiin hän ei päässyt maansa olympiaboikotin vuoksi.

Vuonna 1985 Zagortševa saavutti sisäratojen EM-hopeaa Pireuksen kisojen 60 metrin aitajuoksussa. Ulkoratojen EM-kilpailuissa Stuttgartissa 1986 hän sai pronssia 100 metrin aitajuoksussa ja hopeaa pikaviestissä. Hänen urheilu-uransa paras vuosi oli 1987, jonka aluksi hän sai sisäradoilla pronssia sekä Liévinin EM-kilpailuissa että Indianapolisin MM-kilpailuissa. Hän juoksi ulkoradoilla 100 metrin aitajuoksun maailmanennätyksen 12,25&nbsp;s Kreikan Dramassa 8. elokuuta 1987. Muutama viikko myöhemmin Rooman MM-kilpailuissa hän voitti kultaa 100 metrin aitajuoksussa ajalla 12,34&nbsp;s ja sijoittui Bulgarian joukkueen mukana viestissä neljänneksi. Vielä Splitin EM-kilpailuissa 1990 hän sijoittui aitajuoksussa kuudenneksi.

Ginka Zagortševa on 100 metrin aitajuoksun ennätysajallaan 12,25&nbsp;s kaikkien aikojen maailmantilastossa kolmantena vielä vuonna 2016. Vain hänen maannaisensa Jordanka Donkova ja yhdysvaltalainen Kendra Harrison ovat juosseet matkan nopeammin.

## Parhaat tulokset 100 metrin aitajuoksussa vuosittain

* 1982: 12,73&nbsp;s
* 1983: 12,49&nbsp;s
* 1984: 12,62&nbsp;s
* 1985: 12,42&nbsp;s
* 1986: 12,39&nbsp;s
* 1987: **12,25&nbsp;s**

## Lähteet
* 
* 
* 

### Viitteet
Sulfuryylifluoridi

**Sulfuryylifluoridi** on epäorgaaninen, myrkyllinen ja palamaton kaasu, jolla on samanlaisia ominaisuuksia kuin rikkiheksafluoridilla ja sulfuryylikloridilla. Sulfuryylifluoridin kaava on SO2F2. Sitä käytetään hyönteisten torjunta-aineena. Aineesta käytetään myös nimiä *sulfuryylidifluoridi* ja *sulfurioksifluoridi*. 

Sulfuryylifluoridi hajoaa kuumentuessaan, jolloin siitä muodostuu myrkyllisiä huuruja, jotka sisältävät fluorivetyä (HF) ja rikin oksideja. Sulfuryylifluoridin suhteellinen höyryn tiheys on 3,5 (ilma = 1) eli se on ilmaa raskaampaa.

## Lähteet

## Aiheesta muualla
*
SpVgg Greuther Fürth

**Spielvereinigung Greuther Fürth** on saksalainen jalkapalloseura, joka perustettiin 23. syyskuuta 1903. Seuran kotistadionina toimii Playmobil-Stadion, joka sijaitsee Fürthissa. SpVgg Fürth on voittanut jalkapallon Saksan-mestaruuden kolmesti, joista viimeisin on vuodelta 1929. Seura pelaa kaudella 2022–2023 2. Bundesliigassa, jonne se putosi keväällä 2022.

Kauden 2014 päätteeksi seura oli lähellä nousta takaisin pääsarjatasolle, mutta 1–1-tasapeli ratkaisevassa karsintaottelussa HSV:ta vastaan ei riittänyt, vaan HSV säilytti paikkansa vierasmaalisäännön turvin.

## Saavutukset
* **[[luettelo jalkapallon Saksan-mestareista|Saksan-mestaruus]] (3)**: 1914, 1926, 1929
* **[[2. Bundesliiga]]**: 2012

## Sarjat ja sijoitukset kaudesta 1997–1998 eteenpäin

## Entisiä päävalmentajia
*  Michael Büskens 
*  Benno Möhlmann

## Lähteet
* Virallinen kotisivu 

### Viitteet
Pachnoda

***Pachnoda*** tai ***Pachnodella*** on lehtisarvisiin (Scarabaeidae) kuuluva kovakuoriaissuku.

## Lajeja

Alla on lueteltuna *Pachnoda*-sukuun kuuluvia lajeja sekä ohessa sisennettynä niihin kuuluvia alalajeja.

## Lähteet

## Aiheesta muualla
* ''Pachnoda'', Encyclopedia of Life (englanniksi)
Pitahot

**Pitahot** (*Ochthoeca*) on tyrannien heimoon kuuluva lintusuku. Sukuun kuuluu 7 lajia.

## Pitahoihin (''Ochthoeca'') kuuluvia lajeja
* Isopitaho (*Ochthoeca oenanthoides*)
* Piuranpitaho (*Ochthoeca piurae*)
* Punarintapitaho (*Ochthoeca rufipectoralis*)
* Ruostepitaho (*Ochthoeca fumicolor*)
* Ruostevatsapitaho (*Ochthoeca cinnamomeiventris*)
* Sitruunapitaho (*Ochthoeca salvini*)
* Valkokulmapitaho (*Ochthoeca leucophrys*)

## Lähteet

## Aiheesta muualla
*ITIS: Ochthoeca
Sabine Busch

**Sabine Busch** (s. 21. marraskuuta 1962 Erfurt) on entinen itäsaksalainen pika- ja aitajuoksija. Hänen päämatkansa oli 400 metrin aitajuoksu mutta hän saavutti menestystä myös 4 × 400 metrin viestijuoksussa.

Sabine Busch aloitti aikuisten kilpailuissa aidattoman 400 metrin juoksijana. Hän kilpaili 19-vuotiaana Ateenan EM-kilpailuissa 1982 sijoittuen 400 metrillä neljänneksi ja voittaen 4&nbsp;×&nbsp;400 metrillä kultaa maailmanennätysajalla 3.19,05. Helsingin MM-kilpailuissa 1983 hän karsiutui henkilökohtaisella matkalla välierissä mutta voitti kultaa viestissä. Los Angelesin 1984 olympialaisiin hän ei päässyt maansa olympiaboikotin vuoksi. Hän juoksi 400 metrillä vuonna 1984 ennätyksekseen jääneen ajan 49,24&nbsp;s.

Sisäradoilla Sabine Busch saavutti edelleen arvokisavoittoja aidattomalla 400 metrillä: hän voitti Euroopan mestaruuden Pireuksessa 1985 ja Madridissa 1986 sekä maailmanmestaruuden Indianapolisissa 1987. Ulkoradoilla hän kokeili 400 metrin aitajuoksua vuonna 1985 ja teki heti ensi yrittämällä maansa ennätyksen 53,83&nbsp;s. Myöhemmin samana vuonna hän juoksi maailmanennätyksen 53,55&nbsp;s. Stuttgartin EM-kilpailuissa 1986 hän sai kultaa viestissä ja hopeaa aitajuoksussa. Rooman MM-kilpailuissa 1987 hän voitti molempien matkojen maailmanmestaruudet. Vuonna 1987 hän juoksi aitamatkalla ennätyksekseen jääneen ajan 53,24&nbsp;s. Soulin 1988 olympialaisissa hän sijoittui aitajuoksussa neljänneksi ja sai pronssia viestissä. Tokion MM-kilpailuissa 1991 hän karsiutui aitajuoksun välierissä eikä kuulunut enää viestijoukkueeseen.

## Lähteet

* 
* 
* 
*
OpenRPG

**OpenRPG** on tietokonepohjainen roolipelisovellus, joka mahdollistaa reaaliaikaisen roolipelaamisen internetissä. Se pohjautuu ideoiltaan pitkälti IRC:iin johon on lisätty satunnaislukugeneraattori ja karttaeditori.

OpenRPG on ilmainen avoimen lähdekoodin ohjelma GNU GPL -lisenssillä. Se on tehty Python-ohjelmointikielellä. Se toimii Windowsissa, Linuxissa, FreeBSD:ssä ja Mac OS 10.2+.

## Aiheesta muualla
* Virallinen sivusto
Brian Hewson

**Brian Stanford Hewson** (4. huhtikuuta 1933 Croydon – 13. syyskuuta 2022) oli brittiläinen keskimatkojen juoksija.

Hewson alitti mailin juoksussa neljän minuutin rajan ensimmäisen kerran Lontoossa 28. toukokuuta 1955. Juoksun voitti unkarilainen László Tábori ajalla 3.59,0, ja Christopher Chataway ja Hewson saivat ajan 3.59,8. Ennen heitä vain kaksi juoksijaa oli juossut niin sanotun haamumailin. Melbournen 1956 olympialaisissa 181-senttinen ja 63-kiloinen Hewson sijoittui 1 500 metrin juoksussa viidenneksi ajalla 3.42,6. Tukholman EM-kilpailuissa 1958 hän voitti kultaa ajalla 3.41,9. Syyskuussa 1958 hän juoksi Pariisissa Ranskan ja Britannian maaottelussa myös 800 metrillä huippuajan 1.47,0. 

Brittiläisen imperiumin ja kansainyhteisön kisoissa Hewson sai hopeaa 880 jaardin juoksussa 1954 ja 1958.

## Lähteet
* 

### Viitteet
John Kirk Townsend

**John Kirk Townsend** (10. elokuuta 1809 Philadelphia – 6. helmikuuta 1851 Washington D.C.) oli yhdysvaltalainen luonnontieteilijä, lintutieteilijä ja keräilijä.

Townsendin vanhemmat olivat Charles Townsend ja Priscilla Kirk. Vuonna 1833 kasvitieteilijä Thomas Nuttall kutsui hänet Nathaniel Jarvis Wyethin toiselle tutkimusretkelle Kalliovuorille ja Tyynenmeren rannikolle Oregoniin ja Havaijille. Vuosina 1835–1836 hän toimi lääkärinä Vancouverissa.

Palattuaan retkeltä Townsend kirjoitti raportin *The Narrative of a Journey across the Rocky Mountains to the Columbia River and a Visit to the Sandwich Islands* (Boston, 1839). Townsend osallistui John James Audubonin kirjan *American Ornithology* kirjoittamiseen ja monet kuvaukset ovat peräisin hänen kynästään.

Townsend toimi joitakin vuosia Smithsonian-instituutin lintuosastolla. Washingtonissa hän opiskeli hammaslääketiedettä ja kutsui itseään sittemmin tohtoriksi.

Townsend keräsi ja nimesi useita tieteelle uusia lintulajeja, kuten preeriatyllin (*Charadrius montanus*), lännenkiitäjän (*Chaetura vauxi*), kirjopreeriasirkun (*Calcarius ornatus*), viiksikerttulin (*Dendroica nigrescens*), kuusikerttulin (*Dendroica townsendi*) ja marunamatkijan (*Oreoscoptes montanus*). Townsendin kunniaksi on nimetty liuskerastuli (*Myadestes townsendi*), viiksikerttuli, pensassiiseli (*Spermophilus townsendii*), townsendinmaaorava (*Tamias townsendii*), oregonintaskurotta (*Thomomys townsendii*), niittykontiainen (*Scapanus townsendii*), vancouverinruohomyyrä (*Microtus townsendii*) ja valkohäntäjänis (*Lepus townsendii*).

Townsend lahjoitti lintukokoelmansa Smithsonian-instituutille vuonna 1842. Hän oli Philadelphian luonnontieteellisen akatemian jäsen.

## Lähteet
* Famous Americans
Myelooma

**Plasmasolusyöpä** eli **myelooma** on plasmasoluihin liittyvä syöpä. Plasmasoluja on veressä ja luuytimessä. Tämä syöpä ei yleensä muodosta yhtä yhtenäistä kasvainta. Myelooma voi levitä myös luustoon ja aiheuttaa luiden haurastumista ja murtumia. Sitä hoidetaan lääkkeillä. Talidomidia voidaan käyttää myelooman hoitoon. Suomessa myeloomaan sairastuu vuosittain 150–200 henkeä. Tyypillisesti potilaat ovat 50–70-vuotiaita.

Daratumumab (Darzalex) on vanhempien lääkkeiden lisänä antanut erittäin lupaavia tuloksia myelooman hoidossa.

## Katso myös
*Plasmasoluleukemia

## Lähteet

## Aiheesta muualla
*Syöpäjärjestöt: Myelooma, Kaikki syövästä
*Myelooman hoitoennuste on parantunut
*Suomen Syöpäpotilaat: Multippeli myelooma, Potilaan opas
Mike Rawson

**Michael Arthur ”Mike” Rawson** (26. toukokuuta 1933 Birmingham – 26. lokakuuta 2000) oli brittiläinen keskimatkojen juoksija.

Rawson voitti Tukholman EM-kilpailuissa 1958 kultaa 800 metrin juoksussa ajalla 1.47,8. Aiemmin samana vuonna hän sijoittui Kansainyhteisön kisojen 880 jaardilla pronssille edellään Australian Herb Elliott ja maanmiehensä Brian Hewson.

## Lähteet
* 
* http://www.sporting-heroes.net/athletics/great-britain/mike-rawson-1115/1958-european-800-metres-champion_a09646/ 
* http://www.sports-reference.com/olympics/athletes/ra/mike-rawson-1.html
Irina Strahova

**Irina Strahova** (s. 4. maaliskuuta 1959) on neuvostoliittolainen kilpakävelijä, joka voitti maailmanmestaruuden vuonna 1987.

Strahova ei mahtunut maansa edustusjoukkueeseen Stuttgartin EM-kilpailuihin 1986 mutta saman vuoden syyskuussa hän käveli 10 kilometrillä maailmantilaston kärkiajan 44.38. Keväällä 1987 hän sijoittui Lugano cupissa toiseksi ajalla 43.35. Rooman MM-kilpailuissa 1987 hän voitti kultaa ajalla 44.12. Viiden kilometrin väliaika oli 22.33 ja toiseen puoliskoon kului aikaa 21.39. Vuonna 1991 hän voitti Lugano cupin ajalla 43.55 ja sijoittui Tokion MM-kilpailuissa neljänneksi ajalla 43.40.

## Lähteet

* 
*
Soolokitaristi

**Soolokitaristi** (engl. *lead guitarist*) on kevyessä musiikissa melodisia osuuksia, kitarasooloja ja instrumentaalisia väliosuuksia sekä rytmikitaristin soittoa mukailevia riffejä soittava kitaristi. Rock-, pop-, jazz-, blues-, fuusiojazz ja punk-musiikissa soolokitaristia säestää tavallisemmin ainakin yksi rytmikitaristi, jonka soittamat yksiääniset säestyskuviot ja soinnut muodostavat usein lyhyitä ostinatoja tai riffejä.

Soolokitaristit kuuluvat monenlaisiin populaarimusiikin tyyleihin. Erityisesti bluesissa sekä joissakin rock- ja metallimusiikin tyylisuuntauksissa soolokitaristeilla on merkittävä rooli.

## Merkittävimpiä soolokitaristeja

* Ace Frehley (Kiss)
* George Harrison (The Beatles)
* Keith Richards (The Rolling Stones)
* Dave "Snake" Sabo (Skid Row)
* Steve Vai (Alcatrazz, Whitesnake, soolomuusikko)
* Angus Young (AC/DC)
* Kirk Hammet (Metallica)
Virtual On: Cyber Troopers

**Virtual On: Cyber Troopers** (myös **Cyber Troopers Virtual-On**, , sekä **Virtual On: Operation Moongate**) on Sega AM3-ryhmän kehittämä ja Segan julkaisema taistelupeli, joka on julkaistu vuonna  Sega Model 2 -kolikkopelilaitteistolle.

Pelissä ohjataan yhtä kahdeksasta erilaisesta virtuaalisesta robotista, joiden eri aseilla yritetään voittaa tietokoneen tai toisen ihmispelaajan ohjaama robotti kaksintaistelussa erilaisilla areenoilla.

Virtual Onin erikoisuus on kaksi joystick-mallista peliohjainta, joiden eri yhdistelmillä ohjataan robotin liikkeitä, kuten kääntymistä ja hyppimistä, ja joiden liipasimilla käytetään aseita. 

Pelistä julkaistiin käännös Sega Saturnille vuonna 1996. Käännöstä pidettiin ilmestyessään uskollisena kolikkopelille, mutta peliä kritisoitiin liian yksinkertaisena kotikonsoleille.  Virtual Onia varten julkaistiin myös kolikkopelin kaltainen kahden joystickin ohjain, mutta peliä pystyi pelaamaan tavallisellakin ohjaimella. Myöhemmin Amerikassa julkaistiin **Virtual On: NetLink Edition**, jossa oli mahdollista pelata Internetissä Saturnin NetLink-modeemin avulla. Myös Windows 95-käännös julkaistiin vuonna 1997.

## Lähteet

## Aiheesta muualla
* 
* 
*
Fiksumpi kuin koululainen

**Fiksumpi kuin koululainen** oli yhdysvaltalaisen *[[Are You Smarter Than a 5th Grader?]]* -tietokilpailuohjelman suomalainen versio, jota juonsi Nicke Lignell. Ohjelmassa kilpailijan oli vastattava peruskoulun ala-asteen oppimäärään kuuluviin kysymyksiin.

Ohjelma voitti vuoden 2008 parhaan game show’n palkinnot Kultainen TV -ja Venla-gaaloissa.

## Pelin kulku

Kilpailijan on vastattava yhteentoista peruskoulun ala-asteen oppimäärään kuuluvaan kysymykseen, jotka liittyvät esimerkiksi matematiikkaan, äidinkieleen, historiaan ja englantiin. Kilpailija valitsee apurikseen yhden viidestä 12–13-vuotiaasta koululaisesta, jotka ovat mukana kilpailussa. Kilpailijalla on kolme apukeinoa: *kopiointi*, jossa kilpailija vastaa apurin vastauksella, *lunttaus*, jossa kilpailija katsoo apurin vastauksen, mutta saa päättää lopullisen vastauksen itse, sekä *pelastus*, mikäli kilpailija vastaa väärin apurin vastatessa oikein. Jos kilpailija vastaa kuudenteen kysymykseen oikein, hän saa pitää vähintään 3 000 euroa. Päävoitto kilpailussa on 20&nbsp;000 euroa. Jos kilpailija ei voita pääpottia, hänen on katsottava kameraan ja sanottava: "En ole fiksumpi kuin koululainen." Jos hän voittaa pääpotin, hän saa sanoa: "Olen fiksumpi kuin koululainen."

## Luokat
Kouluapuriluokkia on kaksi, jotka vaihtelevat jaksoittain. Kilpailija valitsee kahden kysymyksen ajaksi yhden kouluapurin.

* Luokka 1: Deeqa, Elias M., Jesse, Rikhard, Veera
* Luokka 2: Elias J., Katariina, Linda, Lotta, Sami

## Katso myös
* Luettelo suomalaisista visailuohjelmista

## Aiheesta muualla
* MTV3:n ''Fiksumpi kuin koululainen'' -sivut
Siegfried Valentin

**Siegfried Hans Rudolf Valentin** (23. helmikuuta 1936 – 17. joulukuuta 2021 Potsdam) oli itäsaksalainen keskimatkojen juoksija.

Valentin juoksi Potsdamissa 28. toukokuuta 1959 mailin juoksun Euroopan ennätyksen 3.56,5. Samassa kaupungissa 19. heinäkuuta 1960 hän teki 1 000 metrin juoksun maailmanennätyksen 2.16,7, jonka alitti vasta Peter Snell neljä vuotta myöhemmin. Lisäksi hän oli kahdesti DDR:n joukkueessa juoksemassa 4&nbsp;×&nbsp;1&nbsp;500 metrin viestin maailmanennätystä.

Siegfried Valentin oli 173 cm pitkä ja painoi huippuvuosinaan 63 kiloa.

## Lähteet
* 

### Viitteet
Aberdare

**Aberdare** voi tarkoittaa seuraavia:

* Aberdarevuoristo, vuoristo Keniassa 
* Aberdaren kansallispuisto, kansallispuisto Kenian Aberdarevuoristossa
* HMS Aberdare, Britannian Kuninkaallisen laivaston Hunt-luokan miinanraivaaja
ISimangaliso Wetland Park

**iSimangaliso Wetland Park** on Etelä-Afrikan kolmanneksi suurin luonnonsuojelualue. Se sijaitsee Intian valtameren rannalla noin 280 km Durbanin pohjoispuolella. Ennen vuotta 2007 puisto tunnettiin nimellä St. Lucian suomaa.

Kosteikkoalue muodostuu vuoroveden huuhtelemasta rannikosta, ja siinä voidaan erottaa viisi ekosysteemiä:
* meriekosysteemi: koralliriuttoja Intian valtameressä sekä vedenalaisia rotkoja ja hiekkasärkkiä
* itärannikon hiekkadyynit
* järvet: Sibhayi, Ngobezeleni ja Bhangazi
* Mkhuzen ja Umfolozin suot: ruovikkoa ja papyruskaislikkoa
* läntisen rannan savannialueet

Puistoalueella elää ja pesii harvinaisia kilpikonnia, sen merialueilla nähdään valaita, ja rantavesissä tavataan 521 lintulajia.  Puisto on Unescon maailmanperintökohde.

## Lähteet
Martinniemen koulu

**Martinniemen koulu** on peruskoulu Martinniemessä Haukiputaalla Oulussa. Koulussa toimii luokka-asteet 1–6. Kouluun kuuluu lisäksi erillinen kyläkoulu Parkumäessä. Parkumäen yksikössä on lukuvuonna 2014–2015 ykkös- ja kakkosluokkalaisten yhdysluokka.

## Lähteet
Eugênio de Araújo Sales

**Eugênio de Araújo Sales** (8. marraskuuta 1920 – 9. heinäkuuta 2012) oli brasilialainen pappi. Hänestä tehtiin 28. huhtikuuta 1969 yksi katolisen kirkon kardinaaleista. Hän toimi São Salvador da Bahian (1968–1971) ja São Sebastião do Rio de Janeiron (1971–2001) arkkipiispana.

Araújo Sales vihittiin papiksi 21. marraskuuta 1943 ja piispaksi 15. elokuuta 1954. Hän osallistui vuoden 1978 kahteen konklaaviin.

## Lähteet

## Aiheesta muualla
*Catholic-hierarchy.org: Eugênio Cardinal de Araújo Sales
John Kotter

**John Paul Kotter** (s. 1947) on yhdysvaltalainen muutosjohtamisen asiantuntija. Hän opettaa Harvard Business Schoolissa. Hän on kirjoittanut aiheesta 17 teosta ja hänen artikkelinsa Harvard Business Review'ssa ovat varsin luettuja.

Kotter on esittänyt teoksessaan *Leading Change* kahdeksankohtaisen ohjelman, jonka avulla muutosten tulisi yrityksessä tapahtua:
#Tähdennä muutoksen kiireellisyyttä ja välttämättömyyttä.
#Perusta ohjaava ydintiimi. 
#Laadi visio ja strategia. 
#Viesti muutosvisiosta jatkuvasti. 
#Valtuuta henkilöstö vision mukaiseen toimintaan. 
#Varmista lyhyen aikavälin onnistumiset. 
#Vakiinnuta onnistumiset ja toteuta lisää muutoksia 
#Juurruta uudet toimintatavat yrityskulttuuriin.   

## Suomennetut teokset
*John P. Kotter & Lorne A. Whitehead, Läpimurto!: Puolusta ideaasi ja voita muut puolellesi, suom. Margit Heinämäki, Tietosanoma, 2011  alkuteos:  Buy-in: saving your good idea from getting shot down
*John Kotter & Holger Rathgeber: Jäävuoremme sulaa: muutos ja menestyminen kaikissa olosuhteissa, suom. Elina Lustig, WSOYpro, 2008  alkuteos: Our iceberg is melting: changing and succeeding under any conditions.
* Kotter, John P., Muutos vaatii johtajuutta, suom. Maarit Tillmann, Rastor, 1996, , alkuteos: Leading change 
* Kotter, John P., Johtajuus menestystekijänä, suom. Ritva Liljamo, Asko Miettinen, Weilin + Göös, 1989, , alkuteos: The leadership factor
* Kotter, John P., Yritysjohtajan profiili, suom. Veikko Rumpunen, Rastor, 1983, , Alkuteos: The general managers
* Kotter, John P., Valta johtaa : miten sisäistän, hankin ja käytän valtaa, suom. Veikko Rumpunen, Rastor, 1980, , Alkuteos: Power in management

## Lähteet

## Aiheesta muualla
*John Kotterin kotisivu
Aberdaren kansallispuisto

**Aberdare** on kansallispuisto Keniassa, noin 180 kilometriä Nairobista pohjoiseen. Puisto on perustettu 1950. Sen pinta-ala on 766,19 neliökilometriä, joka kattaa Aberdarevuoriston ylemmät osat. Puiston alimmatkin osat ovat yli 2&nbsp;000 metriä merenpinnan yläpuolella, korkein huippu ulottuu 3&nbsp;999 metriin. Niinpä puistoon kuuluu erilaisia metsätyyppejä sademetsistä vuoristonummiin ja bambutiheikköihin. Maisemina on korkeita huippuja, niiden välissä jyrkkäreunaisia V-laaksoja, vuoristopuroja ja vesiputouksia.  

Aberdaressa voi nähdä afrikannorsuja, virtahepoja, leijonia, leopardeja, täplähyeenoita, paviaaneja ja gueretsa-apinoita. Lintuja tavataan yli 250 lajia.

Vuonna 1952 Britannian prinsessa Elizabeth yöpyi kansallispuistossa tarkkailemassa elefantteja, kun hänen isänsä kuoli ja hänestä tuli kuningatar Elisabet II.


Aberdare Park entrance.jpg|Kyltti kansallispuiston portin luona.
Aberdare National Park01.jpg|Kansallispuiston aarniometsää.
African elephant in Aberdare NP.JPG|Afrikannorsu Aberdaren kansallispuistossa.
Aberdare National Park, Kenya (30747173493).jpg|Vuorten huippuja
Colobus guereza Mantelaffen.JPG|Guernitsa-häntäapinoita.

## Lähteet

## Aiheesta muualla
Boarnin taistelu

**Boarnin taistelu** (hollanniksi: Slag aan de Boorne, friisiksi: Slach oan de Boarn) oli 700-luvulla käyty taistelu Boarn-joen suulla frankkien ja friisien välillä 734.

Vuonna 734 frankkien armeija hyökkäsi major domus Kaarle Martelin johdolla Friisinmaahan osana pidempiä taisteluita friisejä vastaan. Joukot marssivat pitkin Boarn-jokea sen suistoon asti. Friisit hyökkäsivät heidän kimppuunsa veneillä kuninkaansa Poppon johdolla pyrkien yllättämään heidät. Siitä huolimatta friisit lyötiin ja heidän kuninkaansa surmattiin. Frankit saivat haltuunsa friisien maat Lauwers-joesta länteen ja friiseistä tuli frankkien vasalleja lukuun ottamatta heimoja, jotka elivät Itä-Friisinmaassa nykyisessä Saksassa.
Cheirolasia

***Cheirolasia*** on lehtisarvisiin kuuluva kovakuoriaissuku.

## Lajeja
* *[[Cheirolasia burkei]]*

## Aiheesta muualla

* ''Cheirolasia'', Encyclopedia of Life 
* ''Cheirolasia burkei'',  C. Campbell's Natural Worlds 
* ''Cheirolasia burkei'', Coleoptera.wz.cz
Dicronorhina

***Dicronorhina*** tai ***Dicranorrhina*** on lehtisarvisiin kuuluva kovakuoriaissuku.

## Lajeja
* *[[Dicronorhina cavifrons]]*
* *[[Dicronorhina derbyana]]*
** *[[Dicronorhina derbyana carnifex]]*
** *[[Dicronorhina derbyana conradsi]]*
** *[[Dicronorhina derbyana derbyana]]*
** *[[Dicronorhina derbyana layardi]]
** *Dicronorhina derbyana lettowvorbecki*
** *Dicronorhina derbyana oberthueri*
* *Dicronorhina micans*

== Aiheesta muualla ==
* [http://www.eol.org/taxa/16178709 *Dicronorrhina'', Encyclopedia of Life] (englanniksi)
Harvard Business School

**Harvard Business School**, lyh. **HBS** () yhdysvaltalaiseen Harvardin yliopistoon kuuluva jatko-opintoja antava oppilaitos ja alallaan maailman maineikkaimpia.

## Historia
Harvard Business School perustettiin vuonna 1908. Tohtoriohjelmansa koulu aloitti vuonna 1922, jolloin myös *[[Harvard Business Review]]* -lehti perustettiin. HBS:n kampus valmistui vuonna 1924 ja samana vuonna koulun pääasiallisena opetusmetodina otettiin käyttöön tapaustutkimus.

Naisopiskelijoiden sallittiin hakea suoraan opiskelemaan MBA-ohjelmaan joulukuussa 1962. Naisten oli ollut vuodesta 1959 mahdollista hakea Harvardin MBA-ohjelman toiselle vuosikurssille suoritettuaan ensin yksivuotisen liiketaloustieteen Harvard-Radcliffe -ohjelman.

Professori Nitin Nohria on toiminut HBS:n dekaanina vuodesta 2010.

## Lähteet

## Aiheesta muualla

* Harvard Business School 
* Harvard Business Review
Maailmannapa

**Maailmannapa** eli **maailman napa** on monissa uskomuksissa maailman keskipiste. Vanhalla ajalla se oli laajalti tunnettu symboli, joka tarkoitti kosmoksen syntymäpaikkaa eli paikkaa, jossa maailman luominen alkoi. Usein maailmannapa sijaitsee jossain oman kulttuuripiirin keskeisellä alueella. Maailmannapa on nykyisin myös vertauskuvallinen käsite; sillä voidaan tarkoittaa ylipäätään tärkeitä paikkoja, tai myös itsekeskeisiä ihmisiä.

Usein myyttiseen maailmannapaan sijoittuu kuvitteellinen maailmanpylväs, joka paitsi pitää taivaan ja maan erillään, myös toimii näiden välisen liikkeen akselina. Maailmannapaan saattoi myös kuulua maailmanvuori.

## Omfalos, maailmannapaa merkitsevä kivi
Maailmannavaksi uskottu paikka on usein merkitty kivellä, jollaisia kreikkalaiseen perinteeseen pohjautuen kutsutaan nimellä **omfalos**. Tunnetuin oli antiikin Kreikan Delfoissa ollut Omfalos-kivi. Moniin omfalos-kiviin on piirretty verkkomainen suonisto, jonka merkitys on epäselvä.

## Suomessa
On säilynyt merkkejä käsityksistä, joiden mukaan maailmanpylväs olisi sijoitettu äärimmäiseen pohjoiseen. Napaseudun kulttuureissa maailmanpylväs saattoi sijaita esimerkiksi pohjoisnavalla, jonka yläpuolinen tähtitaivas tunnetaan suomensukuisessa kansanrunostossa taivaannapana. Vuorokausien, kuukausien ja vuosien kiertoa tarkkailtiin tähtitaivaan liikkeistä ja tähdet ovat aina ilmentäneet ihmisille kosmisten mittasuhteiden käsittämättömyyttä.

Maailmannapoja kuitenkin sijoitettiin myös lähiseuduille, ja joistain näistä navoista on jäänyt merkkejä paikannimistöön. Esimerkiksi Sääksmäellä maailmannapa sijoitettiin paikalliseen Ritvalaan. Myös muita kuin selvästi maailmankaikkeuden "napoja", esimerkiksi kivennapoja ja napakiviä, sijoitettiin jonnekin lähelle.

## Maailman napoina pidettyjä paikkoja

* Baboquivari Peakin erämaa Arizonassa
* Cusco, Peru, luomismyytissä
* Delfoi (Omfalos-kivi) antiikin kreikkalaisten käsityksen mukaan
* Jerusalemin temppelin peruskivi nykyisen Kalliomoskeijan paikalla
* Myyttiset paikat japanilaisissa kartoissa
* Pacanda-saari Pátzcuaro-järvessä Meksikossa
* Pääsiäissaari kaakkoisella Tyynellämerellä
* Sierra Nevada de Santa Marta-vuoristoalue Kolumbiassa arhuacos-heimon käsityksen mukaan
* Tórshavn, Färsaarten pääkaupunki kirjailija William Heinesenin mukaan

## Lähteet
Eusébio Oscar Scheid

**Eusébio Oscar Scheid** (8. joulukuuta 1932 – 13. tammikuuta 2021) oli brasilialainen roomalaiskatolinen arkkipiispa ja kardinaali. Hän sai katolisen vihkimyksensä papiksi 3. heinäkuuta 1960 ja piispaksi 1. toukokuuta 1981. Hän toimi São José dos Camposin piispana (1981–1991) ja Florianópolisin arkkipiispana (1991–2001) ennen nimittämistään São Sebastião do Rio de Janeiron arkkipiispaksi heinäkuussa 2001. Lokakuussa 2001 hänestä tuli myös Brasilian (itäiset riitukset) piispa. Scheid vetäytyi São Sebastião do Rio de Janeiron arkkipiispan tehtävistä helmikuussa 2009 ja Brasilian (itäiset riitukset) tehtävistä heinäkuussa 2010.

Scheidistä tuli kardinaali 21. lokakuuta 2003, ja hän osallistui vuoden 2005 konklaaviin. Kardinaalin tehtävien lisäksi Scheid toimi myös Pyhän istuimen taloustilanteesta ja organisaatiosta vastanneessa kardinaalijärjestössä vuodesta 2007 lähtien. Hän kuului dehoniaanien sääntökuntaan ().

## Lähteet

## Aiheesta muualla
*Catholic-Hierarchy.org: Eusébio Oscar Cardinal Scheid
China Film Group

**China Film Group Corporation**, lyh. **CFGC** on kiinalainen valtiollinen elokuva-alan yritys, joka tuottaa ja jakelee elokuvia. Se on ainoa ulkomaalaisten elokuvien tuoja Kiinaan ja merkittävä kiinalaisten elokuvien viejä.

China Film Group Corporationin tytäryhtiöllä on Kiinan hallinnon myöntämä monopoli elokuvien tuontiin.

## Tuotannot
China Film Group tuottaa vuosittain yli 30 kokopitkää elokuvaa, 400 TV-näytelmää ja 100 televisioelokuvaa.

## Lähteet
Jarno Ihme

**Jarno Ihme** (s. 28. maaliskuuta 1985 Oulu) on suomalainen salibandymaalivahti. Hän edustaa IK Sirius IBK, joka pelaa Ruotsin salibandyn Superliigassa. Hän oli Suomen kultaa voittaneessa maajoukkueessa vuoden 2016 salibandyn MM-kisoissa Riiassa kakkosmaalivahtina.

## Ura
Ihme on oululaisseura Merikoski SBT:n kasvatti. Hän edusti seuraa vuodesta 1998 vuoteen 2003, jolloin hän siirtyi Salibandyliigassa pelanneeseen Oulun Luistinseuraan (OLS). Kesällä 2006, kolmen OLSissa pelatun liigakauden jälkeen, Ihme teki sopimuksen Seinäjoen Peliveljien (SPV) kanssa. Kaksi vuotta myöhemmin, keväällä 2008, hän pelasi SPV:n maalilla Salibandyliigan pronssiottelussa, jonka voitti Tapanilan Erä maalein 6–2.

Ihme sai ensimmäisen SM-mitalinsa keväällä 2009, kun SPV voitti Salibandyliigan pronssiottelussa Joensuun Josban maalein 6–1. Hän oli voittamassa SM-pronssia myös vuonna 2010 ja SM-hopeaa vuonna 2011. SPV voitti vuonna 2011 myös salibandyn Suomen Cupin. Vuonna 2012 Ihme oli voittamassa SPV:ssä seuran historian ensimmäistä salibandyn Suomen mestaruutta. SPV voitti loppuottelusarjassa SSV:n otteluvoitoin 3–2. SPV uusi mestaruutensa vuonna 2013, jolloin se voitti SSV:n suoraan kolmessa ottelussa. 

5. joulukuuta 2003, jolloin hänen edustamansa OLS kohtasi Jyväskylän Happeen, Ihmeestä tuli ensimmäinen maalivahti, jonka nimiin on Salibandyliigassa merkattu maali.

Ihmeen nykyinen pelinumero on 28. Oulun vuosinaan hän pelasi numerolla 22.

### Maajoukkueessa
Marraskuussa 2003 Ihme oli voittamassa alle 19-vuotiaiden salibandyn maailmanmestaruutta, kun Suomi voitti Tšekissä pelatun turnauksen loppuottelussa Ruotsin maalein 6–2. Ihme valittiin turnauksen parhaaksi maalivahdiksi. Hän on pelannut myös yli 20 A-maajoukkueottelua. Ihme oli mukana vuoden 2016 MM-kilpailuissa Riiassa, jossa torjui Suomen rangaistuslaukauskilpailussa voittoon finaalissa Ruotsia vastaan.

## Lähteet
*Jarno Ihme Salibandyliigan verkkosivuilla (Internet Archive)

### Viitteet
The Warlords

**The Warlords** hongkongilais-kiinalainen sotaelokuva vuodelta 2007. Elokuvan ohjasi Peter Chan ja käsikirjoituksesta vastasivat Xu Lan, Chun Tin-Nam, Aubery Lam, Huang Jian Xin, Jojo Hui, He Jiping, Guo Jun Li ja James Yuen. Pääosissa esiintyivät Jet Li, Andy Lau ja Takeshi Kaneshiro. Elokuva sijoittuu 1860-luvun Taiping-kapinaan.

## Rooleissa

## Lähteet
*
Ruutukoruahven

**Ruutukoruahven** (*Julidochromis marlieri*) on värikäs kirjoahvenlaji, joka elää endeemisenä afrikkalaisessa Tanganjikajärvessä. Sitä voidaan myös pitää akvaariokalana.

## Koko ja ulkonäkö
Ruutukoruahvenkoiras voi kasvaa noin 13&nbsp;cm pitkäksi ja naaras vielä hieman pidemmäksi, noin 14&nbsp;cm pituuteen. Ruutukoruahvenen suomupeite on valkoisen ja tummanpunaisen ruudukas. Evät ovat läpikuultavat ja niissä on valkoisia täpliä. Rintaevien läheisyydessä on pieni keltainen alue.

## Käyttäytyminen
Yleensä ruutukoruahvenet ovat varsin rauhallisia kaloja. Kutuaikaan erityisesti johtava koiras muuttuu aggressiivisemmaksi ja vartioi omaa reviiriään tarkasti. Naaras laskee mätinsä esimerkiksi luolaan. Toisin kuin useat muut kirjoahvenlajit, ruutukoruahvennaaraat eivät haudo mätiään suussaan. Luonnossa ruutukoruahvenet uivat avovedessä, mutta eivät kuitenkaan kovin kaukana kivikkopohjasta.

## Vesiolot ja ravinto
Ruutukoruahvenet viihtyvät parhaiten vedessä, jonka lämpötila on 22–25&nbsp;°C ja pH 7,5–9,0. Ravintonaan laji käyttää vedessä eläviä etanoita, pieniä äyriäisiä ja myös kasviravintoa.

## Katso myös
* Tanganjikajärven biotooppiakvaario

## Lähteet
Teemu Honkanen

**Teemu Juhani Honkanen** (s. 13. marraskuuta 1972) on suomalainen kapellimestari ja kuoronjohtaja. Hän on toiminut kamarikuoro Key Ensemblen taiteellisena johtajana vuodesta 2009.

## Ura

Honkanen opiskeli Sibelius-Akatemian kapellimestariluokalla vuosina 1994–99 opettajinaan Atso Almila, Eri Klas, Jorma Panula ja Leif Segerstam. Orkesterinjohdon A-tutkinnon hän suoritti vuonna 1999 ja seuraavana vuonna Matti Hyökin johdolla myös kuoronjohdon A-tutkinnon. Lisäksi hänellä on diplomitutkinto sellonsoitossa.

Honkanen on johtanut useimpia Suomen ammattiorkestereita kuten Helsinki Filharmoniaa, Sinfonia Lahtea, Tampere Filharmoniaa, Oulu Sinfoniaa sekä Turun filharmonista orkesteria. Skandinaviassa Honkanen on vieraillut mm. Tukholman Filharmonikoiden, Norrköpingin Sinfoniaorkesterin ja Oslo Sinfoniettan johtajana.

Kuoronjohtajana Teemu Honkanen on toiminut Key Ensemblen lisäksi Ruotsissa Stockholms Barockkörin (2004–2006) ja St. Matteus Körin (2004–2005) sekä Suomessa mieskuoro Laulun Ystävien (LY) taiteellisena johtajana (2008–2011).

Kesällä 2002 Teemu Honkanen saavutti ensimmäisen palkinnon KuoroEspoo-festivaalilla järjestetyssä kansallisessa kuoronjohtajakilpailussa.

Vuosina 1999–2001 Teemu Honkanen toimi Pyhätunturin Kuru soi! –festivaalin (LuostoClassic-festivaalin edeltäjä) taiteellisena johtajana. Hän toimi myös kapellimestarina Seinäjoen Tangomarkkinoilla vuosina 2002–2006.

Vuonna 2013 Honkanen johdatti Key Ensemblen voittoon Suomen Yleisradion edustajana Luxemburgissa järjestetyssä EBU:n Let the Peoples Sing –kuoro-kilpailussa ensimmäisenä suomalaiskuorona 2000-luvulla. Lisäksi Honkanen on voittanut Key Ensemblen johtajana mm. Vuoden kuorolevy –palkinnon vuosina 2011, 2014 ja 2015 sekä kahdesti amerikkalaisen Contemporary A Cappella Recording Awardin parhaasta klassisesta albumista vuosina 2012 ja 2014.

Honkaselle myönnettiin valtion kolmivuotinen taiteilija-apuraha 2021.

## Levytykset
Teemu Honkanen on levyttänyt Fuga- ja Alba-levymerkeille kamarikuoro Key Ensemblen johtajana runsaasti kuoromusiikkia ja tehnyt lukuisia ensilevytyksiä. 

## Lähteet
Rodolfo Quezada Toruño

**Rodolfo Quezada Toruño** (8. maaliskuuta 1932 Guatemala – 4. kesäkuuta 2012 Guatemala) oli guatemalalainen roomalaiskatolinen arkkipiispa ja yksi kirkon kardinaaleista. Hänet vihki papiksi Guatemalan arkkihiippakuntaan Mariano Rossell y Arellano 21. syyskuuta 1956. Hänet nimitettiin Zacapan hiippakunnan vihkipiispaksi ja Gadiaufalan titulaaripiispaksi 5. huhtikuuta 1972, ja piispaksi vihkiminen seurasi 13. toukokuuta. Pääkonsekraattorina toimi Girolamo Prigione, jota avustivat Costantino Cristiano Luna Pianegonda ja José Ramiro Pellecer Samayoa. 

11. syyskuuta 1975 Quezada Toruño sai nimityksen Zacapan koadjuuttoripiispaksi, ja 16. helmikuuta 1980 hänestä tuli sen piispa. 24. kesäkuuta 1986 hänet nimitettiin muodostetun Zacapa y Santo Cristo de Esquipulasin hiippakunnan piispaksi ja 19. kesäkuuta 2001 Guatemalan arkkipiispaksi. Hänet valittiin kardinaaliksi 21. lokakuuta 2003, jolloin hänet nimitettiin San Saturninon kardinaalipapiksi. Hän osallistui vuoden 2005 konklaaviin ja toimi arkkipiispan tehtävissä, kunnes jäi eläkkeelle 2. lokakuuta 2010.

## Lähteet

## Aiheesta muualla
*Catholic-Hierarchy.org: Rodolfo Cardinal Quezada Toruño
Christopher Glenn

**Christopher Glenn** (23. maaliskuuta 1938 New York, New York &ndash; 17. lokakuuta 2006 Norwalk, Connecticut) oli yhdysvaltalainen radio- ja televisiotoimittaja.

Uransa radiossa Glenn aloitti 1960 Yhdysvaltain puolustusvoimien radioverkossa. Vuonna 1971 hän siirtyi CBS:lle aluksi tuottajaksi ja seuraavana vuonna hänestä tuli reportteri. Vuodesta 1976 hän toimi kirjeenvaihtajana ja 1999 hänestä tuli *[[CBS World News Roundup]]in* isäntä. Televisioon Glenn teki *In the News* -ohjelmaa, josta hänet palkittiin Emmyllä.

Christopher Glenn nimettiin Radio Hall of Fameen vuonna 2006.

## Lähteet

## Aiheesta muualla
*CBS News: CBS News' Christopher Glenn Dies
Henri Schwery

**Henri Schwery** (14. kesäkuuta 1932 – 7. tammikuuta 2021) oli sveitsiläinen kirkonmies. Hän sai katolisen vihkimyksensä papiksi 7. heinäkuuta 1957 ja piispaksi 17. syyskuuta 1977. Hän toimi Sionin piispana maassaan vuosina 1977–1995. Schwery osallistui aktiivisesti akateemiseen toimintaan, toimien muun muassa Sveitsin Piispainkonferenssin puheenjohtajana vuosina 1983–1988. Hänestä tuli kardinaali 28. kesäkuuta 1991, ja siten hän osallistui vuonna 2005 uuden paavin valinneeseen konklaaviin.

## Lähteet

## Aiheesta muualla
* Catholic-hierarchy.org: Henri Cardinal Schwery
Sion

**Sion** (, ) on Sveitsin kaupunki. Se sijaitsee Valais’n kantonissa maan lounaisosassa, Rhônen laakson pohjalla. Sion on väkiluvultaan kantonin suurin kaupunki ja sen pääkaupunki. Sion on myös ranskankielisen Sionin hallintoalueen keskuspaikka. Kaupungissa on noin 35&nbsp;000 asukasta. 

## Historia

Sionilla on pitkä historia. Siellä sijaitsevat muiden muassa Valèren basilika (Basilique de Valère) ja Tourbillonin linna (Château de Tourbillon).

Salinsin kunta liitettiin Sioniin vuoden 2013 alussa.

## Urheilu
Jalkapalloseura FC Sion pelaa maan ylimmällä sarjatasolla. Seuran kotistadion on Stade de Tourbillon. 

Kaupunki on hakenut vuosien 1976, 2002 ja 2006 talviolympialaisia tuloksetta. Kaupunki harkitsi myös vuoden 2026 kilpailujen hakemista, mutta suunnitelma kaatui kansanäänestykessä kesällä 2018.

## Liikenne
Sionin läpi kulkee Rhônen laaksoa seuraileva moottoritie A9 (Eurooppatie E62) ja SBB:n rautatie Geneve–Brig. Kaupungissa sijaitsee lentoasema, joka on aiemmin ollut myös Sveitsin ilmavoimien tukikohta.

## Sää

## Lähteet
*

### Viitteet

## Aiheesta muualla

*
Don Dunphy

**Don Dunphy** (5. heinäkuuta 1908 New York, New York &ndash; 22. heinäkuuta 1998) oli yhdysvaltalainen nyrkkeilyyn erikoistunut urheiluselostaja.

Uransa alkuvaiheessa Dunphy selosti eri urheilulajeja, kuten baseballia, koripalloa ja yleisurheilua, mutta keskittyi myöhemmin nyrkkeilyyn ja hänestä tulikin eräs ensimmäisistä yhteen lajiin erikoistuneista urheiluselostajista. Kaikkiaan uransa aikana Dunphy ehti selostaa yli 2&nbsp;000 ottelua, joista mestaruusotteluita oli 200. Otteluiden joukossa olivat muun muassa kaikki kolme Joe Frazierin ja Muhammed Alin kohtaamista.

Don Dunphy nimettiin American Sportscasters Hall of Fameen vuonna 1984 ja Radio Hall of Fameen vuonna 1988.

## Lähteet

## Aiheesta muualla
*Muistokirjoitus New York Timesissa
Samurai Warriors

**Samurai Warriors** () on Omega Forcen kehittämä ja Koein julkaisema toimintapeli. Peli on julkaistu vuonna  PlayStation 2:lle ja Xboxille.

Peli on *[[Samurai Warriors (pelisarja)|Samurai Warriors]]* -sarjan ensimmäinen osa. Saman yhtiön kuuluisampi pelisarja *[[Dynasty Warriors]]* on samankaltainen, mutta sijoittuu eri aikakaudelle. Samurai Warriors sijoituu Japaniin, Dynasty Warriors sijoittuu taas Kiinaan. 

Peli on julkaistu englannin ja japanin kielelle.

## Xtreme Legends
*Samurai Warriors: Xtreme Legends* on lisälevy *Samurai Warriorsille*. Lisälevy julkaistiin Euroopassa 25. helmikuuta 2005 PlayStation 2:lle. *Xtreme Legends* tuo peliin neljä uutta pelattavaa hahmoa (Imagawa Yoshimoto, Hashiba Hideyoshi, Honda Tadakatsu ja Inahime) sekä uuden tehtävän ja tason. Mukana tulee myös muun muassa uusia aseita.

## Hahmot

* Yukimura Sanada
* Keiji Maeda
* Nobunaga Oda
* Mitsuhide Akechi
* Goemon Ishikawa
* Kenshin Uesugi
* Oichi
* Okuni
* Kunoichi
* Magoichi Saika
* Nō 
* Masamune Date
* Hanzō Hattori
* Ranmaru Mori
* Hideyoshi Hashiba
* Yoshimoto Imagawa
* Tadakatsu Honda
* Ina

## Aiheesta muualla
*
Uwe Dotzauer

**Uwe Dotzauer** (s. 19. helmikuuta 1959 Klingenthal) on entinen saksalainen yhdistetyn hiihtäjä, joka aktiiviurallaan edusti Saksan demokraattista tasavaltaa.

Dotzauer saavutti pronssia junioreiden MM-kilpailuissa 1977 ja 1978. Lake Placidin olympialaisissa 1980 hän sijoittui viidenneksi. Samana talvena hän voitti Holmenkollenin kisojen yhdistetyn kilpailun . Oslon MM-kilpailuissa 1982 Dotzauer saavutti henkilökohtaisessa kilpailussa pronssia Tom Sandbergin ja Konrad Winklerin jälkeen. Ensimmäistä kertaa MM-kilpailujen ohjelmassa olleessa joukkuekilpailussa hän kuului kultaa voittaneeseen DDR:n joukkueeseen.

Dotzauer sijoittui seitsemänneksi Sarajevon olympialaisissa 1984. Samana vuonna Rovaniemellä käydyssä erillisessä MM-joukkuekilpailussa hän kuului neljänneksi sijoittuneeseen DDR:n joukkueeseen. Seefeldin MM-kilpailuissa 1985 hän sijoittui henkilökohtaisessa kilpailussa kuudenneksi ja Itä-Saksan joukkueen mukana joukkuekilpailussa viidenneksi.

Dotzauer voitti yhden maailmancupin osakilpailun: Seefeldissä joulukuussa 1983. Kyseessä oli jaettu voitto Kerry Lynchin kanssa. Samalla kaudella hän sijoittui lisäksi toiseksi Lahden ja Štrbské Pleson osakilpailuissa sekä kolmanneksi Oberwiesenthalissa. Cupin kokonaispisteissä hän oli kaudella 1983–1984 toinen. Uransa viimeiset palkintokorokepaikat hän sai sijoituttuaan Oberwiesenthalin kilpailussa toiseksi sekä kaudella 1984–1985 että 1985–1986.

## Lähteet
*

### Viitteet
Günther Schmieder

**Günther Schmieder** (s. 27. heinäkuuta 1957) on entinen saksalainen yhdistetyn hiihtäjä, joka edusti aktiiviurallaan Saksan demokraattista tasavaltaa. 

Schmieder voitti junioreiden maailmanmestaruuden Liberecissä 1976 ja Sainte Croix'ssa 1977. Lahden MM-kilpailuissa 1978 hän sijoittui viidenneksi. Oslon MM-hiihdoissa 1982 hän sijoittui henkilökohtaisessa kilpailussa niin ikään viidenneksi. Ensimmäistä kertaa MM-kilpailujen ohjelmassa olleessa joukkuekilpailussa hän kuului kultaa voittaneeseen DDR:n joukkueeseen. 

Dotzauer sijoittui Sarajevon olympialaisissa 1984 viidenneksitoista. Samana vuonna Rovaniemellä käydyssä erillisessä MM-joukkuekilpailussa hän kuului neljänneksi sijoittuneeseen DDR:n joukkueeseen. Maailmancupin osakilpailussa hän sijoittui parhaimmillaan kolmanneksi Seefeldissä kaudella 1983–1984.

## Lähteet
*
Annikki Paasikivi

**Annikki Aarre Paasikivi** (20. marraskuuta 1898 Helsinki – 25. marraskuuta 1950 Helsinki) oli suomalainen arkkitehti.

Annikki Paasikiven vanhemmat olivat tasavallan presidentti J. K. Paasikivi ja tämän ensimmäinen puoliso Anna Forsman. Paasikivi valmistui arkkitehdiksi Teknillisestä korkeakoulusta vuonna 1924 ja työskenteli Kajaanin kaupunginarkkitehdin apulaisena. Hänen suunnittelemiaan ovat muun muassa suojeluskuntataloksi rakennettu Kajaanin Sissilinna (1926), nykyiseltä käytöltään Kajaanin kaupunginteatterin toinen näyttämö, Kuhmoniemen suojeluskuntatalo Korpilinna (1926) sekä Kainuun rajavartioston sotilaskoti, joka on myöhemmin toiminut päällystökerhona. Paasikivi suunnitteli myös Helsingin Taka-Töölöön isänsä J. K. Paasikiven kotitalon (1930), joka on vuodesta 1974 ollut Turkin suurlähettilään virka-asunto. 1920-luvulla hän suunnitteli isänsä johtamalle Kansallis-Osake-Pankille toimitalot Jalasjärvelle, Kajaaniin, Kurikkaan ja Lohjalle.

Paasikivi oli vuosina 1933–1939 Kansainliiton virkailijana Genevessä Sveitsissä. Toisen maailmansodan aikana hän asui Tanskassa ja toimi Finlands hjelpen -avustusjärjestössä. Vuosina 1946–1950 hän työskenteli Yleisradion esitelmäosastolla. Annikki Paasikivi kuoli luusyöpään Helsingin Diakonissalaitoksen sairaalassa, jossa hän oli ollut hoidettavana vuoden 1950 alusta saakka. Paasikiven nimelle on perustettu Annikki Paasikiven stipendirahasto, joka myöntää apurahoja nuorille arkkitehdeille.

## Lähteet

## Aiheesta muualla
* Annikki Paasikivi : Lugano, Suomen Kuvalehti, 02.04.1928, nro 14-15, s. 30, Kansalliskirjaston digitaaliset aineistot
Ruminaatio

**Ruminaatio** on tyypillisesti lapsille ja raskaanaoleville naisille tuttu syömishäiriö tai yhtymä. Ruminaatiosta kärsivä märehtii jo kertaalleen nieltyä ruokaa.

Psykiatriassa ruminaatio voi tarkoittaa myös jatkuvaa omien ajatusten ja tunteiden läpikäymistä.
Espen Andersen

**Espen Andersen** (s. 12. heinäkuuta 1961) on norjalainen yhdistetyn hiihtäjä, jonka ura on päättynyt. Hän edusti Lynin urheiluseuraa.

Andersen kuului Norjan joukkueeseen, joka saavutti hopeaa Oslon MM-kilpailujen 1982 joukkuekilpailussa. Hopeamitali jaettiin Suomen ja Norjan kesken. Seefeldin MM-kilpailuissa 1985 Andersen oli mukana Norjan hopeajoukkueessa, johon kuuluivat myös hänen pikkuveljensä Geir Andersen sekä Hallstein Bøgseth. Oberstdorfin MM-kilpailuissa 1987 Espen Andersen oli henkilökohtaisessa kilpailussa kolmastoista.

Andersen voitti Holmenkollenin kisojen yhdistetyn kilpailun maaliskuussa 1984. Tämän lisäksi hän ylsi vain kerran palkintokorokkeelle maailmancupin osakilpailussa oltuaan toinen Canmoressa kaudella 1986–1987. Cupin kokonaiskilpailussa hän oli parhaimmillaan yhdeksäs kaudella 1985–1986. 

## Lähteet
*